CELEX: 32010R0883
Language: sk
Date: 2010-10-07 00:00:00
Title: Nariadenie Komisie (EÚ) č. 883/2010 zo 7. októbra 2010 o povolení nového použitia Saccharomyces cerevisiae NCYC Sc 47 ako kŕmnej doplnkovej látky pre teľatá na chov (držiteľ povolenia: Société industrielle Lesaffre)  Text s významom pre EHP

8.10.2010   
            
            
               SK
            
            
               Úradný vestník Európskej únie
            
            
               L 265/1
            
         NARIADENIE KOMISIE (EÚ) č. 883/2010
   zo 7. októbra 2010
   o povolení nového použitia Saccharomyces cerevisiae NCYC Sc 47 ako kŕmnej doplnkovej látky pre teľatá na chov (držiteľ povolenia: Société industrielle Lesaffre)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli pripojené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia Saccharomyces cerevisiae NCYC Sc 47 ako kŕmnej doplnkovej látky pre teľatá na chov, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Použitie uvedeného prípravku sa povolilo pre dojnice nariadením Komisie (ES) č. 1811/2005 (2), pre hovädzí dobytok na výkrm nariadením Komisie (ES) č. 316/2003 (3), pre odstavené ciciaky nariadením Komisie (ES) č. 2148/2004 (4), pre prasnice nariadením Komisie (ES) č. 1288/2004 (5), pre králiky na výkrm nariadením Komisie (ES) č. 600/2005 (6), pre kone nariadením Komisie (ES) č. 186/2007 (7), pre kozy určené na produkciu mlieka a pre ovce určené na produkciu mlieka nariadením Komisie (ES) č. 188/2007 (8), pre jahňatá na výkrm nariadením Komisie (ES) č. 1447/2006 (9), pre ošípané na výkrm nariadením Komisie (ES) č. 209/2008 (10) a pre dojné byvolice nariadením Komisie (ES) č. 232/2009 (11).
            
         
               (5)
            
            
               Na podporu žiadosti o povolenie prípravku pre teľatá na chov sa predložili nové údaje. Európsky úrad pre bezpečnosť potravín (ďalej len „úrad“) vo svojom stanovisku zo 7. apríla 2010 (12) dospel k záveru, že Saccharomyces cerevisiae NCYC Sc 47 nemá v rámci navrhovaných podmienok používania nepriaznivé účinky na zdravie zvierat, zdravie ľudí ani na životné prostredie a že jeho používanie má priaznivý vplyv na priemerné denné zvyšovanie hmotnosti cieľového druhu. Úrad sa nedomnieva, že sú potrebné osobitné požiadavky na monitorovanie po uvedení na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia Saccharomyces cerevisiae NCYC Sc 47 vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť, ako je uvedené v prílohe k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa povoľuje ako doplnková látka vo výžive zvierat za podmienok, ktoré sú stanovené v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. októbra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 291, 5.11.2005, s. 12.
   
      (3)  Ú. v. EÚ L 46, 20.2.2003, s. 15.
   
      (4)  Ú. v. EÚ L 370, 17.12.2004, s. 24.
   
      (5)  Ú. v. EÚ L 243, 15.7.2004, s. 10.
   
      (6)  Ú. v. EÚ L 99, 19.4.2005, s. 5.
   
      (7)  Ú. v. EÚ L 63, 1.3.2007, s. 6.
   
      (8)  Ú. v. EÚ L 57, 24.2.2007, s. 3.
   
      (9)  Ú. v. EÚ L 271, 30.9.2006, s. 28.
   
      (10)  Ú. v. EÚ L 63, 7.3.2008, s. 3.
   
      (11)  Ú. v. EÚ L 74, 20.3.2009, s. 14.
   
      (12)  EFSA Journal 2010; 8(4):1576.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  CFU/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: stabilizátory črevnej mikroflóry
                  
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  NCYC Sc 47
               
               
                  
                               
                           
                           
                              
                                 Zloženie doplnkovej látky
                              
                              Prípravok Saccharomyces cerevisiae NCYC Sc 47 obsahujúci najmenej 5 × 109 CFU/g
                           
                        
                               
                           
                           
                              
                                 Charakteristika účinnej látky
                              
                              
                                 Saccharomyces cerevisiae NCYC Sc 47
                           
                        
                               
                           
                           
                              
                                 Analytické metódy
                                  (1)
                              
                              Metóda kultivácie na agare s kvasnicovým extraktom a chlóramfenikolom založená na metóde ISO 7954.
                              Polymerázová reťazová reakcia (PCR)
                           
                        
               
                  Teľatá na chov
               
               
                  —
               
               
                  1,5 × 109
                  
               
               
                  —
               
               
                  V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.
               
               
                  28.10.2020
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: www.irmm.jrc.be/crl-feed-additives